1. **Styret**

**Leder Roy Jakobsen**

**Nestleder Øystein Tommelstad**

**Styremedlem Vegard Jensrud**

**Anne Thoresen**

**Tommy Fyhn**

**Else Frenning**

**Øystein Bjørge (jr.avd)**

**Morten Engen (jr.avd)**

**Varamedlem Lise Ninive Pettersen**

**Øvrige gruppeledere/ansvarlige;**

**Sikkerhet/vakt Børge Andersen**

**Billettører Vegard Jensrud, Terje Engen og Roar Holm**

**olmHolm**

**Kioskdrift Hege Teig og Hege Engen**

**Administrasjon/ansatte;**

**Daglig leder Bent Dalby (fra 01.10.17)**

**Jørn Ola Formo (til 01.10.17)**

**Adm.leder Bent Dalby (til 01.10.17)**

**Hovedtrener , herrer Christian Johnsen**

**Utviklingsleder Manu Hervas**

**Hovedtrener, damer Umar Malik**

**Spillerutvikler Chris Coates**

**Driftssjef Sindre Andersen**

**Kontordrift Fredrik Greve Monsen**

**Ansvarlig FFO Umar Malik**

**FFO assistent Eva Bøe**

**2.Møtevirksomheten**

Det er gjennom året gjennomført 11 styremøter. I tillegg er det avholdt en rekke gruppemøter gjennom sesongen. Det ble avholdt ekstraordinære årsmøter den 14.03.2017 og 18.11.17

**Styrets representasjon i andre selskaper;**

Finn Arne Børresen, styreleder i datterselskapet Raufoss Service AS

Roy Jakobsen, styremedlem i datterselskapet Raufoss Service AS

Jørn Ola Formo, styreleder i Raufoss Storhall

Finn Arne Børresen, styremedlem i Raufoss Storhall

**3.Salg av Raufoss Service**

Toma kjøpte 51% av aksjene i Raufoss Service AS den 09.10.17. Overtagelsen ble godkjent i ekstraordinær generalforsamling i Raufoss Fotball den 18.11.17.

Bakgrunnen for overtakelsen er at Raufoss Fotball ønsket en sterkere aktør inn på eiersiden i Raufoss Service AS. Toma på sin side ønsket å utvikle Raufoss Service basert på bedriftens sterke posisjon og omdømme, og har ambisjoner om å kunne videreutvikle gode felles synergier.

Raufoss Service AS beholder navnet, og oppkjøpet vil ikke medføre endringer i avtaler og forhold der Raufoss Service er part i dag.

Tore Østeng ble fra og med 9. oktober ny daglig leder i Raufoss Service AS.

**4.Sportslig**

Den sportslige aktiviteten har vært meget stor i 2017. Våre A-lag damer og herrer har spilt i 2.divisjon, damelaget endte på en 6.plass mens vårt herrelag tok 2.plassen i siste serierunde og kvalifiserte seg for kvalikrunde 1 til Obos Ligaen. Raufoss møtte Notodden, vant 2-1 hjemme, tapte 1-2 borte e.e.o. I straffesparkkonkurransen tapte dessverre Raufoss 4-5.

Vårt damelag røk ut i 1.runde i NM med bortetap mot Fart, mens vårt herrelag røk ut i 2.runde etter tap mot Sogndal hjemme. Redalen ble slått ut i 1.runde.

Raufoss sitt 2.lag herrer gikk ned fra Norsk Tipping Ligaen og skal spille i Regionsligaen i 2018.

Junior Interkrets laget rykket også ned fra Interkretsserien med ett poengs margin og skal i 2018 spille i Junior Elite.

Vår Junioravdeling har stilt lag fra gutter og jenter fra 6 år til 16 år.

Det er totalt ca 340 barn som har spilt fotball for Raufoss i 2017.

For øvrig henvises til egne rapportere fra hvert av lagene i senior og junior.

**5.Baner og anlegg**

**Nammo Stadion**:

Banen og fasilitetene rundt stod ferdig i 2016 og anlegget har blitt flittig brukt av hele klubben i 2017.

Det ble høsten 2017 registrert feil på undervarmeanlegget og dette ble meldt inn som en reklamasjonssak til leverandøren i november. Det har vært dialog mellom partene om en løsning på problemet, men leverandør av under-varmen og vår elektroleverandør får trolig ikke løst dette før våren 2018.

**Klubbhytta:**

Klubbhytta på Nammo Stadions vestlige side er i ferd med å bli ferdig.

Alt utvendig arbeid ble ferdig i 2017, inkludert asfaltering, beising etc.

Det gjenstår noe arbeid innvendig, blant annet montering av kjøkken etc som utføres i 2018.

**Raufoss Storhall:**

Den 25.oktober 2017 kollapset Raufoss Storhall. Det ble registrert et trykkfall som resulterte i at hallen gikk ned med noe snømengder på taket.

Klubben satte umiddelbart store ressurser i gang med redningsarbeidet fra både lokalt næringsliv og fra egne ressurser av dugnadsfolk i klubben.

Etter tre-fire dager var hallen oppe igjen, men reparasjonstiden tok sin tid og hallen var stengt i perioden 25.10-10.12.17.

Den ble tatt i bruk igjen i desember med noe redusert lys.

Stipulerte kostnader for å gjenreise hallen er ca 600 000. Klubben har via det lokale næringsliv, privatpersoner og Vestre Toten Kommune (VTK) klart å finansiere ca 400 000 av kostnaden.

Raufoss Storhall kollapset for andre gang i sin 20 år lange historie. Det er når noe er borte, man legger merke til hvor viktig det er. Enkelt regnet er det opp mot 4000 aktivitetstimer i denne hallen per år til glede for mange små og større fotballspillere.

Igangsetting av arbeidet med en «fast konstruksjon» på Raufoss Storhall var allerede startet i juni samme år. Klubbens styre så tidlig at dagens overtrykkshall ikke vil leve for alltid og vi trenger å utrede andre alternativer. En komite har startet sitt arbeid og vil bruke 2018 på å prosjektere nye løsninger, så håper vi på et nytt og mere bærekraftig byggverk innen 2020.

Klubben har vært i dialog med både VTKs administrasjon og kommunepolitikere om en eventuell ny hall etter 2020 som enten blir eid/driftet av Raufoss Fotball eller av VTK. Dialogen og planene fortsetter i 2018.

Vestre Toten Kommune sa opp driftsavtalen med Raufoss Fotball om drift av Sentralbane anlegget i desember. Raufoss Fotball har driftet Sentralbaneanlegget i ca.20 år. VTK tar over driften 01.07.18.

**6.Arrangement (Vegard)**

Vegard Jensrud representerte klubben på IØFK sitt arrangementsseminar på Hamar 2. Mars 2017. Arrangements årshjulet til Raufoss Fotball startet i 2018 lørdag 11. mars med Raufoss5Cup – en 5’er fotballturnering for vennelag i Raufoss Storhall. 32 lag stilte til start og Redalen All-stars stakk av med pokalen i herreklassen, mens Storm vant kvinneklassen.

Videre arrangerte Raufoss Fotball Kick-off for alle lag i junioravdelingen og senioravdelingen i Vestre Toten Kulturhus, onsdag 5.mars. Thomas og Terje styrte showet i sedvanlig Senkveld stil med lagenes trenere og profiler som gjester i sofaen. Direktør i Nammo Raufoss, Erland Paulsrud og ordfører Leif Waarum kastet sin glans over arrangementet. 458 unge og lovende fotballspillere ble èn etter èn presentert i flunkende ny Joma drakt på scenen foran stolte foreldre.

Raufoss Fotball sitt arrangementsutvalg hadde fulle hender hver helg med å gjennomføre profesjonelle arrangement tilknyttet A-lagets, Damelagets, B-lagets og G19 Interkrets sine hjemmekamper. Speaker, kiosk, billettører, vakter og vertskap er et minimum du skal møte når du som bortelag gjester Raufoss. Dette krever mange frivillige i sving, og uten dugnadsånden i Raufoss Fotball, ja, da er vi ikke stort.

Videre arrangerte Raufoss Fotball OA Knøttiaden for andre året på rad første helga i september. Værgudene var med oss og gjorde gratisturneringen til en suksess. 100 lag fra hele regionen med spillere i alderen 5 til 10 år deltok.

I romjula arrangerte også Raufoss Fotball med Fredrik Greve Monsen i spissen, Romjulscup, der også med 100 lag. Fordelt over tre lange dager ble det spilt over 500 kamper med lag fra Asker, Skeid, Brummundal og Gjøvik. Alltid moro å fyre opp «bobla» i romjula og fylle den med fotballglede.

**7.Kiosk-/restaurantgruppa**

Klubben startet våren 2017 en strukturering av daglig kioskdrift. Målet var å ha kiosk oppe/tilgjengelig på alle kamper som klubben arrangerer. Dette ble gjennomført gjennom hele sesongen der hvert lag stilte med sine kioskvakter.

Alle kioskvaktene ble møtt av en koordinator før hver kamp slik at alle fikk innsyn/opplæring i hva arbeidsoppgavene bestod i.

A-lag herrer og A-lag damer har fått levert eller fått laget matchmat til alle sine hjemmekamper gjennom sesongen.

**8.Økonomi**

Raufoss Fotballs regnskap legges frem i ekstraordinært årsmøte når regnskapet er avsluttet og revidert, normalt før 15.mars 2018.

Imidlertid ønsker dagens styre åpenhet om økonomien i klubben og vil presentere noen forhold til dagens økonomiske situasjon.

Det har i 2017 vært negative avvik til klubbens inntekter som sponsorinntekter, arrangementsinntekter og tiltak som var satt i gang for å holde deltageravgiften nede (blant annet toalett papirsalg)

Klubben har gjennom året ikke klart å kutte tilsvarende på kostnadssiden noe som resulterer i et negativt driftsresultat.

Men det har blitt gjort andre grep gjennom året for å styrke økonomien. Klubben har solgt 51% av datterselskapet Raufoss Service AS.

Dette har gitt inntekter tilsvarende manglende sponsorinntekter.

Likviditetssituasjonen har vært ekstrem tøff i 2017. Først og fremst skyldes dette at finansieringen av byggeprosjektet Nammo Stadion ikke ble gitt før høsten 2017.

Bygg kostnadene ble finansiert ved dette låneopptaket som ble gikk av VTK på 2,6 MNOK.

Videre jobbes det med egenkapitalsituasjonen til klubben.

En av tiltakene som er gjort i den forbindelse er å få inn igjen verdier på våre egne anlegg i regnskapene. Disse har stått i 0 i mange år.

I 2017 har Raufoss Fotball tatt inn 3,45 MNOK i verdi på Adm bygget ved Raufoss Storhall.

**9.Representasjon**

Roy Jakobsen representerte klubben på NFF's Forbundsting.

Tor Halvorsrud og Vegard Jensrud representerte klubben på høstens Årsmøte i divisjonsforeningsmøte samt flere møter gjennom sesongen.

Christian Johnsen deltok på Cupfinaleseminaret i regi av trenerforeningen som ble arrangert på Ullevål stadion 18.-20.november

Lise P. Ninive og Inger Fløgum deltok på den store «Fotball-helga» på Lillehammer i oktober.

Vegard Jensrud representerte klubben på IØFK sitt arrangementsseminar på Hamar 2. Mars 2017

**10.Utdanning**

Klubben har også i år satset på utdanning av våre trenere og følgende har vært på kurs i regi NFF/kretsen:

UEFA A-lisens : Christian Johnsen (avsluttet vår 2017) og Manu Hervas (pågår, avsluttes vår 2018).

UEFA B-lisens: Harald Lødemel, Fredrik Greve Monsen (avsluttet vår 2017)

Grasrottrener delkurs 1 og 2: Tommy Sandvold, Lars Erik Evensen og Arild Kjeilen

UEFA B keeperkurs: Andreas Heggen

**11.Dommere**

Klubbdommerne har hovedsakelig blitt brukt til knøttekamper (5ér), men også på 7ér og 9ér etter forespørsel. Dommerne er delt opp etter nivå og erfaring, og settes opp til kampene deretter. Klubbdommerne dømte også på cupene Knøttiaden og Romjulscup.

Klubbdommeransvarlig Kjersti Homb Jakobsen og dommer Ivar Jahr har hatt ansvaret for oppfølgning. Kjersti har hatt kontakten med dommerne foran og etter kamp, samt vært til stede på noen av kampene. Ivar har hatt ansvar for det faglige i forhold til dømmingen

To av klubbdommerne har tatt rekrutteringsdommerkurs og har oppdrag for kretsen i tillegg.

**12.Media**

Mediagruppa har bestått av følgende i 2017-sesongen: Anne Thoresen (leder), Cathrine Løkken (web/presseansvarlig), Erik Børresen (journalist), Marius Mykleset (journalist/fotograf), Kjersti Homb Jakobsen (journalist/fotograf) og Tor Halvorsrud (PR/marked/konsulent/presse). Gjennom året har vi hatt enkelte gjesteskribenter som har bidratt.

Mediagruppa drifter hjemmesiden Raufossfotball.no, samt flere sosiale medier: Facebook, Twitter, Instagram og delvis Snapchat. Junioravdelingen har egen Facebookside, og de to a-lagene (kvinner og menn) har egen Instagramkonto. Vi har til sammen 8.000 følgere på ulike sosiale medier.

Mediagruppa bidrar også med journalistisk innhold og foto til Raufossmagasinet. I tillegg er samtlige involvert i arrangement rundt kampavvikling og turneringer mv.

I 2017 har vi publisert ca. 400 saker på hjemmesiden. Og vi har et stort antall lesere fra både inn og utland.

Vi håper på nyrekruttering inn i gruppa, og oppfordrer alle som kan ha lyst til å bidra om å ta kontakt med oss.

**13.Vi takker**

\*Eldres avdeling som også i år har bidratt med meget god hjelp blant annet som billettører ved alle kamper.

\*Onsdagskaffen for uvurderlig hjelp ved dugnader, gaver og ved bygging av Nammo stadion og Raufoss Storhall

\*Alle våre sponsorer som har bidratt økonomisk og på annen måte.

\*Tillitsmenn, trenere, utvalg og komiteer som har bidratt med et meget viktig arbeid for Raufoss-fotballen

\*Vestre Toten Kommune og øvrige samarbeidspartnere for godt samarbeid.

\*Alle publikummere og andre som har støttet Raufoss Fotball gjennom 2017 ved å delta på ulike arrangementer

\*Supporter gruppa 2830, for meget god support av A-lag , herrer gjennom sesongen

\*RUV for støtte og markedsføring av Raufoss Fotball

\*Alle som har bidratt med arbeid, innsamlede penger og tjenester i forbindelse med gjenreising av Raufoss Storhall

*Styret i Raufoss Fotball*